open-index/open-wikipedia-markdown huggingface dataset:
ზედა გორა

**ზედა გორა** (ყოფილი *გორა-ზეინდარი*) — სოფელი საქართველოში, ვანის მუნიციპალიტეტის გორის ადმინისტრაციულ ერთეულში (იმერეთის მხარე).

მდებარეობს იმერეთის მაღლობის სამხრეთ მთისწინეთში, მდინარე ფერეთის (რიონის მარცხენა შენაკადი) ხეობაში, ზღვის დონიდან 320 მ-ზე, ვანიდან 20 კმ-ის და რიონიდან (უახლოესი რკინიგზის სადგური) 21 კმ-ის დაშორებით. გვიანფეოდალურ ხანაში დღევანდელი სოფლების — ზედა, შუა და ქვედა გორას საერთო სახელწოდება იყო გორა.

## დემოგრაფია
2014 წლის აღწერის მონაცემებით სოფელში ცხოვრობს 399 ადამიანი.

## ლიტერატურა
* იბერია-კოლხეთი. – 2003. - №1. – გვ. 164–169.
* ვანი III. 1977. გვ. 29.

## სქოლიო
კატეგორია:ვანის მუნიციპალიტეტის  სოფლები
ზედა ვანი

**ზედა ვანი** — სოფელი საქართველოში, ვანის მუნიციპალიტეტში, ზედა ვანის ადმინისტრაციული ერთეულის (სოფლები: ზედა ვანი, ტყელვანი) ცენტრი (იმერეთის მხარე). 

მდებარეობს იმერეთის დაბლობზე, მდინარე ჭიშურის (რიონის აუზი) ორივე ნაპირზე, ზღვის დონიდან 100 მ-ზე, ვანიდან 2 კმ-ის დაშორებით. სოფელში დგას XII–XIII საუკუნეების ხუროთმოძღვრების ძეგლი — ზედა ვანის მთავარანგელოზის ეკლესია.

## დემოგრაფია
2014 წლის აღწერის მონაცემებით სოფელში ცხოვრობს 910 ადამიანი.

## ზედა ვანის ეკლესია
სოფელში დგას XII-XIII საუკუნეების მთავარანგელოზის ეკლესია და სამრეკლო. კარგად გათლილ, ქვით ნაგებ ეკლესიას ჩრდილოეთით და სამხრეთით ნართექსები აქვს, დასავლეთ - ეგვტერი, კარისა და ფანჯრის საპირეები მოჩუქურთმებულია. ეგვტერისა და ნართექსების კედლებზე შემორჩენილია მხატვრობის ფრაგმენტები. პირველი ფენა XII-XIII საუკუნეებს მიეკუთვნება, მეორე - XVII საუკუნის უგვიანესი არ უნდა იყოს. ქვის ფილების (ლორფინების) სახურავი ჩამოქცეულია. ქვით ნაგები ექვსწახნაგა სამრეკლო XIX ს. მიეკუთვნება. I სართული გადახურულია შეკრული კამარით, II სართული გახსნილია, III სართული კი თაღებით დაკავშირებული სვეტებისაგან შედგება და კონუსისებრი სახურავი აქვს.

სოფლის ტერიტორიაზე შემორჩენილია შუასაუკუნეების ციხის ნანგრევები, მთავარანგელოზის ეკლესიიდან ორ კილომეტრში. „ნაციხვარიდან“ ჩრდილოეთით ნახევარი კილომეტრის დაშორებით, შემორჩენილია ეკლესიის ნანგრევები, რომელთაც „კელენჯვარს“ ან სოსელიების ეკლესიას უწოდებენ.

## ლიტერატურა
## სქოლიო
კატეგორია:ვანის მუნიციპალიტეტის  სოფლები
ზედა ეწერ-ტობანიერი

**ზედა ეწერ-ტობანიერი** — სოფელი საქართველოში,  ვანის მუნიციპალიტეტის ტობანიერის ადმინისტრაციულ ერთეულში (იმერეთის მხარე).

მდებარეობს იმერეთის დაბლობზე, ზღვის დონიდან 200 მ-ზე, ვანიდან 10 კმ-ში. XIX საუკუნეში სოფელი შედიოდა საჯავახოს გამოჩინებულის საბლაღოჩინო ოლქში. სოფელში იდგა წმინდა სამების ეკლესია.

## დემოგრაფია
2014 წლის აღწერის მონაცემებით სოფელში ცხოვრობს 146 ადამიანი.

## ლიტერატურა
## სქოლიო
კატეგორია:ვანის მუნიციპალიტეტის სოფლები
ური (მდინარე)

**ური** () — მდინარე ჩრდილოეთ იორკშირში, ინგლისში. სიგრძე დაახლოებით 119 კილომეტრი.

## რესურსები ინტერნეტში 
* River Levels.

კატეგორია:ინგლისის მდინარეები
კატეგორია:გაერთიანებული სამეფოს მდინარეები
ბაბოთი

**ბაბოთი** — ნასოფლარი საქართველოში, იმერეთის მხარის ვანის მუნიციპალიტეტში (ფერეთის თემი), მდებარეობს სამხრეთ იმერეთის მთისწინეთზე, მდინარე ფერეთის (რიონის მარცხენა შენაკადი) ზემო აუზში. ზღვის დონიდან 360 მეტრი, ვანიდან 23 კილომეტრი.

## დემოგრაფია
2014 წლის აღწერის მონაცემებით სოფელში არავინ ცხოვრობს.

## ლიტერატურა 
## სქოლიო
კატეგორია:ვანის მუნიციპალიტეტის ნასოფლარები
ბაგინეთი (ვანის მუნიციპალიტეტი)

**ბაგინეთი** — სოფელი საქართველოში, იმერეთის მხარის ვანის მუნიციპალიტეტში (სალომინაოს თემი), მდებარეობს სამხრეთ იმერეთის მთისწინეთზე, მდინარე ფერეთის (რიონის მარცხენა შენაკადი) სათავეებში. ზღვის დონიდან 480 მეტრი, ვანიდან 25 კილომეტრი.

## დემოგრაფია
2014 წლის აღწერის მონაცემებით სოფელში ცხოვრობს 8 ადამიანი.

## ლიტერატურა 
## სქოლიო
კატეგორია:ვანის მუნიციპალიტეტის სოფლები
ზეინდარი

**ზეინდარი** — სოფელი საქართველოში, ვანის მუნიციპალიტეტში (იმერეთის მხარე), ზეინდრის (სოფლები: ზეინდარი, შუა გორა) ადმინისტრაციული ერთეულის ცენტრი.

მდებარეობს იმერეთის დაბლობზე, მდ. ფერეთის (რიონის აუზი) ნაპირას, ვანი–ბაღდათის საავტომობილო გზაზე, ზღვის დონიდან 100 მ-ზე, ვანიდან 15 კმ-ში. 

XVIII-XIX საუკუნეებში ზეინდარი „ბარის ერისთავთა“ (გედევან ერისთავის შთამომავალთა) მფლობელობაში იყო. შემორჩენილია ერისთავთა XIX საუკუნის რეზიდენციის ნაშთები. სოფელში მამულები ჰქონდათ ლორთქიფანიძეებსაც. ამავე სახელწოდების სოფელი ცნობილია ასევე ისტორიულ სამცხე-საათაბაგოში, რომელიც ოსმალთა ბატონობის პერიოდში ფოცხოვის ლივის მზვარეს ნაჰიეში შედიოდა.    

## დემოგრაფია
2014 წლის აღწერის მონაცემებით სოფელში ცხოვრობს 971 ადამიანი.

## ლიტერატურა
## სქოლიო
კატეგორია:ვანის მუნიციპალიტეტის  სოფლები
ზედა მუქედი

**ზედა მუქედი** — სოფელი საქართველოში, ვანის მუნიციპალიტეტის მუქედის ადმინისტრაციულ ერთეულში (იმერეთის მხარე). 

მდებარეობს იმერეთის მაღლობის სამხრეთ მთისწინეთში, მდინარე ყუმურის (რიონის მარცხენა შენაკადი) ხეობაში, ზღვის დონიდან 160 მ-ზე, ვანიდან 9 კმ-ში. სოფელში დგას XIX საუკუნის წმინდა გიორგის დარბაზული ეკლესია.

## დემოგრაფია
2014 წლის აღწერის მონაცემებით სოფელში ცხოვრობს 298 ადამიანი.

## ლიტერატურა
## სქოლიო
კატეგორია:ვანის მუნიციპალიტეტის სოფლები
ზენობანი (ვანის მუნიციპალიტეტი)

**ზენობანი** — სოფელი დასავლეთ საქართველოში, ვანის მუნიციპალიტეტის სალხინოს ადმინისტრაციულ ერთეულში (იმერეთის მხარე).

მდებარეობს მდინარე სულორის (რიონის მარცხენა შენაკადი) მარცხენა მხარეს, ზღვის დონიდან 200 მ-ზე, ვანიდან 7 კმ-ში.

სოფლის სახელი „ზენობანი“ კომპოზიტია, მიღებულია „ზენა უბნიდან“. გვიან შუა საუკუნეებში სოფელი ჩიჯავაძეების სათავადოში შედიოდა.

## დემოგრაფია
2014 წლის აღწერის მონაცემებით სოფელში ცხოვრობს 120 ადამიანი.

## ლიტერატურა
## სქოლიო
კატეგორია:ვანის მუნიციპალიტეტის სოფლები
იმერუხუთი

**იმერუხუთი** — სოფელი საქართველოში, იმერეთის მხარის ვანის მუნიციპალიტეტში (უხუთის თემი), მდებარეობს მდინარე კვინისწყლის (რიონის მარცხენა შენაკადი) მარჯვენა მხარეს. ზღვის დონიდან 500 მეტრი, ვანიდან 22 კილომეტრი.

## დემოგრაფია
2014 წლის აღწერის მონაცემებით სოფელში ცხოვრობს 223 ადამიანი.

## ლიტერატურა
## სქოლიო
კატეგორია:ვანის მუნიციპალიტეტის სოფლები
ქვედა გორა

**ქვედა გორა** — სოფელი საქართველოში, იმერეთის მხარის ვანის მუნიციპალიტეტში, გორას თემის ცენტრი (სოფელი: ზედა გორა). მდებარეობს მდინარე კვინისწყლის (რიონის მარცხენა შენაკადი) მარჯვენა მხარეს. ზღვის დონიდან 160 მეტრი, ვანიდან 18 კილომეტრი.

სოფლის ტერიტორიაზე შემორჩენილია ადრე შუასაუკუნეების ციხის ნანგრევები. სოფელში დგას 1903-1904 წლების ეკლესია.

## დემოგრაფია
2014 წლის აღწერის მონაცემებით სოფელში ცხოვრობს 957 ადამიანი.

## ლიტერატურა
*ვანი III. 1977. გვ. 29-30.

## სქოლიო
კატეგორია:ვანის მუნიციპალიტეტის  სოფლები
ინაშაური

**ინაშაური** — სოფელი საქართველოში, იმერეთის მხარის ვანის მუნიციპალიტეტში (ამაღლების თემში). მდებარეობს მდინარე კვინისწყლის (რიონის მარცხენა შენაკადი) მარცხენა მხარეს. ზღვის დონიდან 240 მეტრი, ვანიდან 14 კილომეტრი.

სოფელშია ალებასტრის საბადო და გოგირდოვანი მინერალური წყალი. პირველად ისტორიულ წყაროებში მოხსენიებულია XVIII საუკუნეში. სოფლის მახლობლად დგას XII საუკუნის თამარის ციხე.

ინაშაურში დაიბადა მწერალი და საზოგადო მოღვაწე ანდრია სინაური.

## დემოგრაფია
2014 წლის აღწერის მონაცემებით სოფელში ცხოვრობს 509 ადამიანი.

## ლიტერატურა
## სქოლიო
კატეგორია:ვანის მუნიციპალიტეტის  სოფლები
ისრითი

**ისრითი** — სოფელი საქართველოში, იმერეთის მხარის ვანის მუნიციპალიტეტში (დიხაშხოს თემი), მდებარეობს მდინარე სულორის ხეობაში. ზღვის დონიდან 170 მეტრი, ვანიდან 5 კილომეტრი. სოფელში არის კირქვის კარიერი.

## დემოგრაფია
2014 წლის აღწერის მონაცემებით სოფელში ცხოვრობს 654 ადამიანი.

## ისტორია
პირველად ისტორიულ წყაროებში მოხსენიებულია XVIII საუკუნეში. სოფელში არის შუა საუკუნეების ციხე და ეკლესია. ისრითი იყო თავად ჩიჯავაძეების მამული და საცხოვრებელი ადგილი.

## ცნობილი ადამიანები
სოფელში დაიბადა ქართველი სახელმწიფო მოღვაწე გრიგოლ ლორთქიფანიძე.

## ლიტერატურა
## სქოლიო
კატეგორია:ვანის მუნიციპალიტეტის  სოფლები
გუგულის ბუდეზე სხვა გადაფრინდა

**...გუგულის ბუდეზე სხვა გადაფრინდა**, ასევე ცნობილი, როგორც **ვიღაცამ გუგულის ბუდეს გადაუფრინა** () — კენ კიზის რომანი (1962). ითვლება ბიტნიკებისა და ჰიპების მოძრაობის ერთ-ერთ უმნიშვნელოვანეს ლიტერატურულ ნაწარმოებად. 1975 წელს ნაწარმოების მიხედვით მილოშ ფორმანმა გადაიღო ამავე სახელწოდების ფილმი.

რომანის შესავალში არის მიძღვნა: „*ვიკ ლოველს, ვინც მითხრა, ურჩხულები არ არსებობენო და მერე იმათ ბუნაგში შემიყვანა.*“

წიგნის ეპიგრაფია:
*...ერთი მოფრინდა, ერთი გაფრინდა
*გუგულის ბუდეზე სხვა გადაფრინდა.''

## სიუჟეტი 
რომანის მოქმედება ვითარდება ფსიქიატრიულ საავადმყოფოში. მთხრობელია ერთ-ერთი პაციენტი, ინდიელი ბრომდენი. ერთ-ერთი მთავარი პერსონაჟია თავისუფლებისმოყვარული პაციენტი რენდლ პატრიკ მაკმერფი, რომელიც ფსიქიატრიულ საავადმყოფოში ციხიდან ხვდება. სავარაუდოდ, ის იგონებს ფსიქიკურ აშლილობას, რათა თავი დააღწიოს საკატორღო სამუშაოებს. სხვა პაციენტები რომანში წარმოდგენილნი არიან არა როგორც სულიერად დაავადებულები, არამედ როგორც საზოგადოების უმრავლესობის მიერ გარიყული ნორმალური ადამიანები.

მაკმერფი უპირისპირდება მთავარ ექთანს, რომელიც მუშაობს საავადმყოფოს შესაბამის განყოფილებაში. მთავარი ექთანი, რომლის პირადი ცხოვრება არ აეწყო, ამყარებს საკუთარ ძალაუფლებას პაციენტებზე და საავადმყოფოს პერსონალზე. მოჯანყე და ინდივიდუალისტი მაკმერფი ებრძვის ექთნის მიერ დამყარებულ წესრიგს და ახდენს შესაბამის გავლენას პაციენტებზე, ასწავლის რა მათ ცხოვრებით ტკბობასა და ათავისუფლებს მათ ქრონიკული კომპლექსებისაგან. მაკმერფის ქმედებები მიდის საავადმყოფოს წესების დარღვევამდე, მათ შორის ღამის გართობამდე ალკოჰოლური სასმელის მიღებითა და მეძავების მონაწილებოთ.

მთავარ ექთანს, რომელიც ადრინდელად ვეღარ აკონტროლებს სიტუაციას, გამოჰყავს მაკმერფი წყობილებიდან, სარგებლობს მომენტით და მას გზავნის ლობოტომიაზე. მაკმერფის ოპერაცია ანადგურებს, მაგრამ სხვა პაციენტები ხდებიან გაბედულები, თავდაჯერებულები და თავისუფლდებიან მთავარი ექთნისაგან.

## ეკრანიზაცია 
რომანს დიდი წარმატება ჰქონდა. გამოცემიდან 1 წლის შემდეგ ის დაიდგა ბროდვეიზე. 1975 წელს მილოშ ფორმანმა გადაიღო 5 ოსკარის ლაურეატი ფილმი „ვიღაცამ გუგულის ბუდეს გადაუფრინა“. ფილმმა გაზარდა წიგნის პოპულარობა. ფილმი გააკრიტიკა კენ კიზიმ, რომელიც აცხადებდა, რომ არც უნახავს ფილმი. ის, აპროტესტებდა წიგნის მთავარი პერსონაჟის, მთხრობელი ინდიელი ბრომდენის ფილმში უკანა პლანზე გადაწევას.

## ლიტერატურა 
*კენ კიზი, ...გუგულის ბუდეზე სხვა გადაფრინდა, თბილისი, გამომცემლობა „დიოგენე“, 2008, ISBN 978-9941-11-015-3

## რესურსები ინტერნეტში 
* ნაწარმოები lib.ru-ზე 

## სქოლიო
კატეგორია:XX საუკუნის ამერიკული რომანები
კატეგორია:1962 წლის რომანები
კატეგორია:ფილმებად ადაპტირებული ამერიკული რომანები
Close to the Edge

***Close to the Edge*** — ინგლისური პროგრესული როკ-ჯგუფ Yes-ის მეხუთე სტუდიური ალბომი, რომელიც გამოვიდა 1972 წელს.

## ისტორია 
ამ ალბომით ჯგუფი შეეცადა ეპიკური პიესების შექმნას, შედეგად დისკი შედგენილი იქნა სამი ხანგრძლივი კომპოზიციისგან. ცენტრალური ნომერია თავად სასათაურო კომპოზიცია. უფრო გვიან გამოცემულ დისკებზე ასევე იქნა გამოყენებული მსგავსი მიდგომა.

სამივე კომპოზიციის ჟღერადობაში შეიმჩნევა ალბომის *Tales from Topographic Oceans* მსგავსი ელემენტები, განსაკუთრებით - ხმოვანი ეფექტების სახით.

1972 წლის ივნისში ბილ ბრუფორდმა მოულოდნელად დატოვა ჯგუფი, ალბომის ჩაწერის შემდეგ. იგი გადავიდა კინგ კრიმსონის შემადგენლობაში, ხოლო Yes-ს შეუერთდა ჯგუფის Plastic Ono Band ყოფილი წევრი, ალან უაიტი.

ალბომის გარეკანის ავტორია როჯერ დინი.

2003 წლის 26 აგვისტოს გამოიცა ალბომის რემასტერი. მასში დამატებული იქნა კომპოზიციები „America“ და „Total Mass Retain“ და კომპოზიციების „And You and I“ / „Siberian Khatru“ პირველი ვერსიები.

1972 წელს ალბომმა ბრიტანეთში დაიკავა ჩარტის #4, ხოლო აშშ-ში - #3 ადგილი. მთლიანობაში ჩარტში მან 32 კვირა გაატარა. ნიდერლანდებში მისი წარმატება ყველაზე დიდი იყო - #1 ადგილი ჰოლანდიურ ჩარტში.

## სიმღერების სია
;მხარე 1

;მხარე 2

## 2013 წლის გამოცემა
2013 წელს გამოვიდა ალბომის ორი ახალი რემასტერი. სტივ ჰოფმანი (Audio Fidelity Records) ხელმძღვანელობდა CD და Super Audio CD შედგენის პროცესს. Panegyric-ისთვის მომზადებულ მიქსზე მუშაობდა სტივენ უილსონი, რომელმაც გამოიყენა ორიგინალური ფირები. აქედან მომზადდა 2013 წლის სტერეო, 5.1 მოცულობითი ჟღერადობის და ორიგინალური სტერეო მიქსები, როგორც CD/DVD-Audio, ასევე CDBlu-Ray დისკის ფორმატებში. დამატებითი სიმღერების სახით შეტანილია სინგლების ვერსიები, Close to the Edge-ის ადრეული მიქსი და ალბომის სამივე კომპოზიციის ინსტრუმენტული ვერსიები.

;დამატებითი სიმღერები

#America - 10:31
#Close To The Edge (ადრეული ვერსია/პირველი მიქსი)	- 18:42

*2013 წლის სტერეო-მიქსები - 24/96 MLP დანაკარგის გარეშე
*5.1 მიქსი, მოცულობითი ჟღერადობით - 24/96 MLP დანაკარგის გარეშე / DTS 96/24
*ორიგინალური სტერეო-მიქსები - ორიგინალური ფირებიდან - LPCM Stereo 24/96

;America
#America (5.1 მიქსი, მოცულობითი ჟღერადობით)	- 10:31
# America (2013 წლის სტერეო მიქსი) - 10:31
#America (ორიგინალური მიქსი) - 10:31

;ალტერნატიული ალბომი - 24/96 LPCM
#Close To The Edge (ადრეული ვერსია/პირველი მიქსი)	- 17:42
#And You And I (ალტერნატიული ვერსია)	- 10:18
#Siberian (Siberian Khatru-ს სტუდიური დუბლი) - 9:20

;სინგლების ვერსიები - 24/192 LPCM
#Total Mass Retain (სინგლის ვერსია) - 3:21
#And You And I (პრომო სინგლის ვერსია, მონო) - 3:29
#America (სინგლის ვერსია) - 4:13

## პერსონალი 
* ჯონ ანდერსონი&nbsp;– ვოკალი
* კრის სკუაირი&nbsp;– ბას გიტარა, ვოკალი
* სტივ ჰაუ&nbsp;– გიტარა, ვოკალი
* რიკ უეიკმენი&nbsp;– კლავიშები
* ბილ ბრუფორდი&nbsp;– დასარტყმელი საკრავები, პერკუსია

## ჩარტები 
## სერტიფიცირებები
## სქოლიო 
კატეგორია:Yes-ის ალბომები
კატეგორია:1972 წლის ალბომები
კატეგორია:Atlantic Records-ის ალბომები
კატეგორია:ალბომები როჯერ დინის გარეკანის დიზაინით
კატეგორია:ალბომები ედი ოფორდის პროდიუსერობით
ანჯელა ლენსბერი

**ანჯელა ბრიჯიდ ლენსბერი** (, დ. 16 ოქტომბერი, 1925 — გ. 11 ოქტომბერი, 2022) — ინგლისელ-ამერიკელი მსახიობი. ამერიკის კინოაკადემიის ოსკარის სამგზის ნომინანტი, ემის თვრამეტგზის ნომინანტი, ოქროს გლობუსის ექვსგზის ლაურეატი და ამერიკის უმაღლესი თეატრალური პრემიის, ტონის რეკორდული, ხუთგზის ლაურეატი.

ცნობილია ჯესიკა ფლეტჩერის როლით სერიალში „მან დაწერა მკვლელობა“, კინოფილმებიდან „დორიან გრეის პორტრეტი“ (1945) და „მანჯურიის კანდიდატი“ (1962) და მიუზიკლიდან „სუინი ტოდი: დემონი-დალაქი ფლიტ-სტრიტიდან“ (1979). გახმოვანებული ჰყავს მისის პოტსი სრულმეტრაჟიან ანიმაციურ ფილმში „ურჩხული და მზეთუნახავი“ (1991).

## ფილმოგრაფია
## რესურსები ინტერნეტში
* 
* 

## სქოლიო
კატეგორია:ამერიკელი მსახიობები
კატეგორია:ინგლისელი მსახიობები
კატეგორია:დაბადებული 1925
კატეგორია:გარდაცვლილი 2022
კატეგორია:დაბადებული 16 ოქტომბერი
კატეგორია:გარდაცვლილი 11 ოქტომბერი
კატეგორია:XX საუკუნის ინგლისელი მომღერლები
კატეგორია:XXI საუკუნის ინგლისელი მომღერლები
კატეგორია:XX საუკუნის ამერიკელი ქალი მსახიობები
კატეგორია:ჰოლივუდის დიდების ხეივანი
კატეგორია:ინგლისელი ქალი კინომსახიობები
კატეგორია:ლონდონში დაბადებულები
ჩამორო (ოჯახი)

**ჩამორო** —  ერთ-ერთი ცნობილი გვარი სამხრეთ ამერიკაში, წარმოშობით ესპანეთიდან არიან. ამ გვარის შთამომავლები ნიკარაგუაში ცნობილი გახდნენ XVIII საუკუნეში და დიდ გავლენას ახდენდნენ შემდგომდროინდელ  ისტორიულ მოვლენებზე. ამ გვარის წარმომადგენლები გაერთიანებულნი იყვნენ კონსერვატორებთან, მაგრამ სანდინისტური რევოლუციის შემდეგ მიემხრნენ სანდინისტებს. ჩამოროს გვარიდან ნიკარაგუის პრეზიდენტის თანამდებობა 6 ადამიანს ეკავა. ამ ოჯახის წარმომადგენლები არიან: 
  

## რესურსები ინტერნეტში
*DATOS HISTORICOS
*Familia Chamorro
*3 Conquistador and Colonial Elites of Central America 

## სქოლიო
კატეგორია:ნიკარაგუა
კატეგორია:პოლიტიკური ოჯახები
კატეგორია:ჩამოროს ოჯახი
პუქცინია

**პუქცინია** () — ჟანგა სოკოების გვარი. აერთიანებს 3000-ზე მეტ სახეობას. აქვთ ორუჯრედიანი გრძელფეხიანი ტელეიტოსპორები. პარაზიტობენ ფარულთესლოვან მცენარეებზე. ბევრი სახეობა აზიანებს მარცვლეულ, ტექნიკურ და სხვა კულტურებს.

## ლიტერატურა
კატეგორია:ბაზიდიუმიანი სოკოები
დებორა

მინი|250პქ|მსაჯული დებორა **დებორა** () — ბიბლიის მიხედვით, წინასწარმეტყველი, პოეტი და მსაჯული ქალი. მისი პატრიოტული მოწოდებითა და ბელადობით ისრაელი ტომები საერთო მტრის - ქანაანელების წინააღმდეგ აღმდგარან და დიდი გამარჯვებაც მოუპოვებიათ. ამის შემდეგ მათ 40 წელი მშვიდობიანად უცხოვრიათ. ამ გამარჯვებისათვის დებორას ხოტბა შეუსხამს ჰიმნში, რომელიც ძველი აღთქმის პოეზიის საუკეთესო ნიმუშია. დებორას გმირობა მოთხრობილია „წიგნში მეშვიდე მსაჯულთა“. ამ თემაზე ცნობილია ჰენდელის ორატორია.

## ლიტერატურა
* ა. ბეთოშვილი, ებრაელი ხალხის ისტორიიდან, თბ. 1991

## რესურსები ინტერნეტში
* წიგნი მსაჯულთა, *ებრაული ენციკლოპედია*
* დებორა, *კათოლიკური ენციკლოპედია*
* Biblical Hebrew Poetry - Reconstructing the Original Oral, Aural and Visual Experience
* Song of Deborah (Judges 5) Reconstructed

კატეგორია:ებრაელი პოეტები
კატეგორია:ძველი აღთქმის ხალხი
ებნისი

**ებნისი** — სოფელი საქართველოში, დუშეთის მუნიციპალიტეტში (მჭადიჯვრის ადმინისტრაციული ერთეული). 

მდებარეობს ალევის ქედის სამხრეთ კალთაზე, მდინარე ნარეკვავის (არაგვის მარჯვენა შენაკადი) ხეობაში, ზღვის დონიდან 1000 მ-ზე, დუშეთიდან 12 კმ-ში.
## ისტორია
სოფელი დასახლებულია ადრინდელი შუა საუკუნეებიდან. ებნისი შედიოდა გრემისხევში. XVI საუკუნეში ეკუთვნოდა მუხრანბატონებს. 1865 წლიდან დუშეთის უბნის ჭილურტის სასოფლო თემში შედიოდა. ცხოვრობდა 68 კომლი. სოფელში დგას XIX საუკუნის ღვთისმშობლის დარბაზული ეკლესია, ხოლო სოფლის აღმოსავლეთით ტყეში — IX–X საუკუნეების მაცხოვრის ეკლესია.
## დემოგრაფია
2014 წლის აღწერის მონაცემებით სოფელში ცხოვრობს 142 ადამიანი.

## ლიტერატურა
## სქოლიო
კატეგორია:დუშეთის მუნიციპალიტეტის სოფლები
ფრედრიკ რეინფელდტი

**ფრედრიკ რეინფელდტი** (), დ. 4 აგვისტო 1965) — შვედი სახელმწიფო და პოლიტიკური მოღვაწე. შვედეთის პრემიერ-მინისტრი 2006-2014 წლებში. შვედეთის ზომიერი პარტიის ლიდერი.

დაიბადა 1965 წელს სტოკჰოლმში.

## რესურსები ინტერნეტში
*Fredrik Reinfeldt 
*Fredrik Reinfeldt  
*Fredrik Reinfeldt 

კატეგორია:შვედი პოლიტიკოსები
კატეგორია:შვედეთის პრემიერ-მინისტრები
კატეგორია:დაბადებული 1965
კატეგორია:დაბადებული 4 აგვისტო
კატეგორია:ცოცხალი ადამიანები
სპენსერის სტროფი

**სპენსერის სტროფი** ( —  ცხრატაეპოვანი სტროფი. მისი რითმული სქემაა ababbcbcc. პირველი რვა ტაეპი ასეთ სტროფში ემყარება ხუთტერფიან იამბს, ბოლო ტაეპი კი ექვსტერფიანი იამბით იწერება. 

სტროფების ასეთი სისტემა შექმნა ედმუნდ სპენსერმა. იგი გამოიყენეს ინგლისში რობერტ ბერნსმა, ჯორჯ ბაირონმა, ჯონ კისტმა, რუსეთში — მიხეილ კუზმინმა. ქართულ პოეზიაში სპენსერის სტროფის გამოყენება არ დასტურდება.

## სქოლიო
კატეგორია:ლექსთწყობა
ჟამნი

მინი
**ჟამნი** — ლიტურგიკული ძეგლი, რომელიც შეიცავს უცვლელ მასალას, დანიშნულს ყოველდღიური საეკლესიო ღვთისმსახურებისათვის სხვადასხვა ჟამს, ანუ საათს (აქედან არის მისი სახელწოდება). ამის მიხედვით არის ჟამნი შუაღამიანის, ცისკრის, პირველი მზის (I), მესამე (სამჟამისა, III), მეექვსე (მეექუსისა ჟამისა, VI), სადილის, ცხრა ჟამის (IX), მწუხრის, დიდი სერობის და მცირე სერობისა.

ჟამნს დამატების სახით ერთვის მთელი წლის წმინდანების, აგრეთვე დიდმარხვისა და ზატიკის, კვირისა და შვიდეულის ციკლის, და სხვა საჭირო ტროპარ-კონდაკები, მცირე სვინაქსარი და ღმრთისმშობლის პარაკლისი. ისევე როგორც სხვა ლიტურგიკული კრებულები, ჟამნიც ქართველებს ქრისტიანობის მიღებიდან უახლოეს ხანაში უნდა ეთარგმნათ. VI საუკუნეში მის არსებობას უკვე ლიტერატურული წყაროები ადასტურებს. X საუკუნის დასასრულამდე ჟამნი აღმოსავლური რედაქციისა უნდა ყოფილიყო, რადგან ქართული ეკლესია ამ დრომდე დაკავშირებული იყო პალესტინის ლიტურგიკულ პრაქტიკასთან. ექვთიმე მთაწმიდელმა და გიორგი მთაწმიდელმა ქართული საღვთისმსახურო წიგნები, მათ შორის ჟამნიც, ბერძნულ დედნებთან შეაჯერეს და ხელახლა თარგმნეს. 

საბოლოოდ ქართულ საღვთისმსახურო პრაქტიკაში დამკვიდრდა ჟამნის გიორგი მთაწმიდლისეული რედაქცია, რომელმაც საუკუნეთა მანძილზე მცირეოდენი ცვლილებები განიცადა. ქართული ჟამნი პირველად დაიბეჭდა 1710 წელს თბილისში, ვახტანგ VI-ის სტამბაში.

ძველ აღთქმაში დღე იყოფოდა ოთხ ნაწილად, ოთხ ჟამად (დროდ), რომლებშიც შედიოდა I, III, VI და IX ჟამნი. თითოეულ მათგანზე ადამიანი ვალდებული იყო შეესრულებინა გარკვეული ლოცვები. ჟამნი სრულდება დღესაც, ოღონდ სხვა მნიშვნელობით.

ძველი აღთქმის ღვთისმსახურება ძირითადად ფსალმუნების კითხვა-გალობისაგან შედგებოდა, ამიტომ ქრისტიანული ჟამნიც თავდაპირველად მხოლოდ ფსალმუნებს შეიცავდა; ქრისტიანული ლოცვები და საგალობლები მასში შედარებით გვიან შევიდა.

**I ჟამი** — მოიცავს ჩვენი დროის 7, 8, 9 საათს. ეს ის დროა, როდესაც მაცხოვარი ჩვენი იესუ ქრისტე იყო მიყვანილი პილატესთან. I ჟამი სრულდება ცისკრის შემდეგ;

**III ჟამი** — მოიცავს ჩვენი დროის 10, 11, 12 საათს და გვაგონებს მაცხოვრის სასამართლოს და ტანჯვას პილატესთან;

**VI ჟამი** — მოიცავს 1, 2, 3 საათს. ეს ის დროა, როდესაც მაცხოვარმა იტვირთა ჯვარი, ავიდა გოლგოთაზე და იქნა ჯვარცმული. III და VI ჟამები იკითხება წმინდა იოანე ოქროპირის და წმინდა ბასილი დიდის წირვების წინ;

**IX ჟამი** — მოიცავს 4, 5, 6 საათს. ეს ის დროა, როდესაც ჯვარცმულმა იესუ ქრისტემ განუტევა სული. ეს ჟამი იკითხება უბრალო დღეებში მწუხრის წინ.

ჟამის შესრულების სქემა:

# დასაწყისი ლოცვები;
# სამი ფსალმუნი;
# დიდება, აწდა, ალილუია;
# ტროპარი დღისა და წმიდისა;
# ღვთისმშობლის ლოცვა;
# დასაწყისი ლოცვები;
# კონდაკი დღისა და წმიდისა;
# „უფალო შეგვიწყალენ“ 40-ჯერ; „რომელი ყოველსა დღესა...“ „უფალო შეგვიწყალენ“ 3-ჯერ; დიდება, აწდა; „უპატიოსნესსა ქერუბიმთასა...“;
# ბოლო ლოცვა უფლისადმი. 

## ლიტერატურა
**კახაბრიშვილი ც.,*  „ჟამნის“ ქართულად თარგმნის ისტორიიდან, «მაცნე, ენისა და ლიტერატურის სერია», 1973, № 3;
**კეკელიძე კ.*, ქართული ლიტერატურის ისტორია, ტ. 1, თბ., 1960;
**მისივე,* Литургические грузинские памятники в  отечественных книгохранилищах и их научное знячение, Тфл., 1908;

* "გზა ტაძრისაკენ" ბათუმი, 2009წ.

კატეგორია:ქრისტიანული ლიტერატურა
სომოსა (ოჯახი)

**სომოსა** - გავლენიანი პოლიტიკური დინასტია ნიკარაგუაში. 43 წლის განმავლობაში ფაქტობრივად მათ ხელში იყო ნიკარაგუის პრეზიდენტის თანამდებობა. ისინი ხელისუფლებას ჩამოშორდნენ სანდინისტური რევოლუციის შედეგად, რომელსაც ხელმძღვანელობდა  სანდინისტთა ეროვნულ განმათავისუფლებელი ფრონტი.

სამი მათგანი ნიკარაგუის პრეზიდენტი იყო. ესენი იყვნენ:

*ანასტასიო სომოსა გარსია (1896&ndash;1956; პრეზიდენტი 1937&ndash;1947, 1950&ndash;1956 წწ.), მამა
*ლუის სომოსა დებაილე (1922&ndash;1967, პრეზიდენტი 1956&ndash;1963 წწ.), მისი უფროსი შვილი
*ანასტასიო სომოსა დებაილე (1925&ndash;1980, პრეზიდენტი 1967&ndash;1972, 1974&ndash;1979 წწ.), მისი მეორე შვილი.

სომოსას ოჯახის სხვა წევრები არიან:

*ოპე პორტოკარერო, ანასტასიო სომოსა დებაილეს ცოლი
*ანასტასიო სომოსა პორტოკარერო, ანასტასიო სომოსა დებაილეს შვილი
*ბერნაბე სომოსა, XIX საუკუნის მეამბოხე
*ანდრეს სომოსა, ანასტასიო სომოსა პორტოკარეროს შვილი

## რესურსები ინტერნეტში
*Page about the Somozas
* The Somoza Era 

კატეგორია:ნიკარაგუა
კატეგორია:ნიკარაგუის პოლიტიკური ოჯახები
ანასტასიო სომოსა გარსია

**ანასტასიო სომოსა გარსია** — ნიკარაგუის პრეზიდენტი 1937-1947 და 1950-1956. სომოსას გავლენიანი გვარის პირველი წარმომადგენელი. 

## იხილეთ აგრეთვე
* სომოსას ოჯახი

## რესურსები ინტერნეტში
* Page about the Somozas
* The Somoza Era 

კატეგორია:ნიკარაგუის პრეზიდენტები
კატეგორია:დაბადებული 1896
კატეგორია:გარდაცვლილი 1956
კატეგორია:მოკლული პრეზიდენტები
კატეგორია:მეორე მსოფლიო ომის პოლიტიკური ლიდერები
კატეგორია:ლიდერები რომლებმაც ძალაუფლება ხელში აიღეს პუტჩით
კატეგორია:XX საუკუნეში მოკლული პრეზიდენტები
თაია

**თაია** — სოფელი საქართველოში, სამეგრელო-ზემო სვანეთის მხარის ჩხოროწყუს მუნიციპალიტეტში, თემის ცენტრი. ესაზღვრება სოფლები — ნაფიჩხოვო, ლედარსალე და ხაბუმე, მუხურისა და ოცინდალეს მთიანი მასივი.

## დემოგრაფია
2014 წლის აღწერის მონაცემებით სოფელში ცხოვრობს 555 ადამიანი.

## ეტიმოლოგია 
სახელწოდება თაიას პატარა მთა – მთაიას უკავშირებენ, რომელსაც წინა ბგერა "მ" დაკარგული აქვს. ლეგენდის თანახმად, ძველად ამ სოფლიდან თათრებს გაუტაციათ ლამაზი ქალიშვილი თაია და მოსახლეობას მის პატივსაცემად "თაია" სოფლისათვის შეურქმევია.

## სქოლიო
კატეგორია:ჩხოროწყუს მუნიციპალიტეტის სოფლები
მიასთენია

**მიასთენია** მიეკუთვნება ნერვ-კუნთოვან დაავადებებს. იგი ხასიათდება კუნთების პათოლოგიური სისუსტით, რომლის განვითარებაშიც მნიშვნელოვანია აუტოიმუნური დარღვევების როლი. არსებობს ამ დაავადების ოჯახური შემთხვევები, თუმცა მისი მემკვიდრული ხასიათი არ მტკიცდება.

კატეგორია:დაავადებები
პანგეა ულტიმა

**პანგეა ულტიმა** (აგრეთვე **პანგეა პროქსიმა** და **ნეოპანგეა**) — მომავალი სუპერკონტინენტის შესაძლო კონფიგურაცია. ზოგი მეცნიერის პროგნოზით, ყველა კონტინენტი შეერთდება დაახლოებით 250 მილიონ წელში. პანგეა ულტიმა წარმოადგენს ამაზიის ალტერნატიულ ვერსიას. 

## იხილეთ აგრეთვე 
*პანგეა
*ამაზია

კატეგორია:კონტინენტები
კატეგორია:სუპერკონტინენტები
სიბრძნენი ფილოსოფოსთანი

**„სიბრძნენი ფილოსოფოსთანი“** („სწავლანი და სიბრძნენი ფილოსოფოსთანი“) — ზოგადი სახელწოდება ძველი ქართული აპოფთეგმური კრებულებისა, რომლებშიც თავმოყრილია სხვადასხვა ეპოქისა და ეროვნების ბრძენთა შეგონებები (სენტენცია აფორიზმები, გნომები, ბრძნული გამონათქვამები, ანეკდოტები). ქართულ მწერლობაში ცნობილია რამდენიმე ასეთი კრებული: „სიტყვანი და სწავლანი სამეცნიერონი“, „სიბრძნისაგან მრავალთა ფილოსოფოსთაჲსა“, „სიბრძნისაგან პლატონ ფილოსოფოსისა“ (XI—XII სს), „სწავლანი მრავალთა ფილოსოფოსთანი შვენიერნი“ (XVI—XVII სს), „სიტყვისგება სოგრატისი და სხვათა ფილოსოფოსთა“ (XVIII ს) და სხვა. ზოგი მათგანი შექმნილია ქართული მასალის საფუძველზე, ზოგიც ნათარგმნია ბერძნული ან რუსული ენიდან. ტექსტები გამოკვლევითა და კომენტარებითურთ გამოსცეს ი. ლოლაშვილმა (1969) და ლ. ძოწენიძემ (1978).

## ლიტერატურა 
* კეკელიძე კ., ქართული ლიტერატურის ისტორია, ტ 2, თბ., 1958.

კატეგორია:ძველი ქართული ლიტერატურა
სტამინოდიუმი

ლილიის სტამინოდიუმი|thumb|190px
**სტამინოდიუმი** (ლათ. stamen, ნათ. ბრ. staminis — ძაფი და ბერძნ. eidos — სახე, სახეობა) — ყვავილის სახეცვლილი მტვრიანა, რომელსაც არ აქვს მტვრის მარცვლების წარმოქმნის უნარი. სტამინოდიუმი ჩვეულებრივ ძაფის, ქერცლის, ბორცვის სახისაა და ან არავითარი ფუნქცია არ აქვს, ან გადაქცეულია გვირგვინის ფურცლის მსგავს წარმონაქმნებად (მაგალითად კანასებრთა ოჯახის სახეობები), ანდა სანექტრეებად (მაგალითად ზოგიერთი ბაიასებრნი).
## ლიტერატურა 
კატეგორია:ბოტანიკა
შავი ოთხშაბათი

thumb|300px|ჯორჯ სოროსი მალაიზიაში
**შავი ოთხშაბათი**, *ფუნტის კრიზისი* — ჯორჯ სოროსის სპეკულაცია გირვანქა სტერლინგის წინააღმდეგ 1992 წლის სექტემბერში.

## ფინანსური ოპერაცია 
ჯორჯ სოროსი და სხვა ინვესტორები აცხადებდნენ, რომ გირვანქა სტერლინგის კურსი შეუსაბამოდ მაღალია და გაერთიანებულმა სამეფომ ან უნდა დაწიოს კურსი, ან დატოვოს ევროპის სავალუტო სისტემა. 1992 წლის შუა ხანებიდან სოროსი ყიდულობდა გირვანქა სტერლინგებს მცირე პარტიებით, რათა არ გამოეწვია ეჭვი ბაზარზე. ამის შემდეგ სოროსმა იყიდა 15 მლრდ გერმანული მარკა მიმდინარე კურსით 2.8180. ბაზარზე მოთხოვნასა და მიწოდებაზე ბალანსის მკვეთრი ცვლილების გამო გირვანქა სტერლინგის კურსი დაეცა. თავდაპირველად გაერთიანებული სამეფოს ცენტრალური ბანკი შეეცადა, დაეცვა გირვანქა სტერლინგი და შესაბამისი განაკვეთი 10%-დან რამდენიმე საათში 12% და 15%-მდე აწია. თუმცა ვერც ამ მცდელობამ, და ვერც ევროპული ბანკების სავალუტო ინტერვენციებმა გირვანქა სტერლინგის ვარდნა ვერ შეაჩერეს. 

1992 წლის 16 სექტემბერს 19 საათზე გაერთიანებული სამეფოს ფინანსთა მინისტრმა ნორმან ლეიმონტმა განცხადება გააკეთა ევროპის სავალუტო სისტემიდან გასვლის შესახებ. მომდევნო 5 კვირის განმავლობაში სტერლინგი 15%-ით დაეცა გერმანულ მარკასთან და 25%-ით აშშ დოლართან მიმართებაში. სოროსმა გაუფასურებული სტერლინგები 15 მლრდ გერმანულ მარკად შეიძინა. გაზრდილმა მოთხოვნამ კვლავ აწია გირვანქა სტერლინგის კურსი. 

სხვადასხვა შეფასებებით სოროსმა ამ სპეკულაციით 1-1.5 მილიარდამდე აშშ დოლარი და „ინგლისის ბანკის გამტეხის“ სახელი მოიგო.

## რესურსები ინტერნეტში 
* საიდან ვიღებთ ენერგიას – *პოლ ფუტი*.

## სქოლიო 
კატეგორია:გაერთიანებული სამეფოს ეკონომიკა
კატეგორია:ფინანსური კრიზისი
ქალთა ევრობასკეტი

უძლიერეს კალათბურთელ ქალთა ევროპული ფორუმი პირველად 1938 წელს ჩატარდა. ფიბას გადაწყვეტილებით ტურნირი იმართება ყოველ ორ წელიწადში ერთხელ.

სსრ კავშირის საბჭოთა ნაკრების ღირსებას 1854 და 1856 წლებში იცავდა ალისა ასიტაშვილი.

## ჩემპიონები და პრიზიორები, ქალები 
! style="background: #ddffdd;"|#
! s! style="background: #ddffdd;"|წელი
! s! style="background: #ddffdd;"|ჩატარების ადგილი
! s! style="background: #ddffdd;"|მონაწილეთა რაოდენობა
! s! style="background: #ddffdd;"|პირველი ადგილი
! s! style="background: #ddffdd;"|მეორე ადგილი
! s! style="background: #ddffdd;"|ფინალური მატჩის შედეგი
! s! style="background: #ddffdd;"|მესამე ადგილი
|----
|I
|1938
|რომი, 
|5
|
|
|ტურნირი
|
|-----
|II
|1950
|ბუდაპეშტი, 
|12
|
|
|ტურნირი
|
|----
|III
|1952
|მოსკოვი, 
|12
|
|
|ტურნირი
|
|----
|IV
|1954
|ბელგრადი, 
|10
|
|
|ტურნირი
|
|----
|V
|1956
|პრაღა, 
|16
|
|
|49 - 41
|
|----
|VI
|1958
|ლოძი, 
|10
|
|
|ტურნირი
|
|----
|VII
|1960
|სოფია, 
|10
|
|
|ტურნირი
|
|----
|VIII
|1962
|მიულუა, 
|10
|
|
|63 - 46
||
|----
|IX
|1964
|ბუდაპეშტი, 
|10
|
|
|55 - 53
|
|----
|X
|1966
|კლუჟი, 
|12
|
|
|74 - 66
|
|----
|XI
|1968
|მესინა, 
|12
|
|
|ტურნირი
|
|----
|XII
|1970
|როტერდამი, 
|12
|
|
|94 - 33
|
|-----
|XIII
|1972
|ვარნა, 
|12
|
|
|ტურნირი
|
|----
|XIV
|1974
|კალიარი, 
|13
|
|
|ტურნირი
|
|----
|XV
|1976
|კლერმონ-ფერანი, 
|13
|
|
|ტურნირი
|
|----
|XVI
|1978
|პოზნანი, 
|13
|
|
|ტურნირი
|
|----
|XVII
|1980
|ბანია-ლუკა, 
|12
|
|
|95 - 49
|
|----
|XVIII
|1981
|ანკონა, 
|12
|
|
|85 - 42
|
|----
|XIX
|1983
|ბუდაპეშტი, 
|12
|
|
|91 - 70
|
|----
|XX
|1985
|ვეჩენცა, 
|12
|
|
|103 - 69
|
|----
|XXI
|1987
|კადისი, 
|12
|
|
|83 - 73
|
|----
|XXII
|1989
|ვარნა, 
|8
|
|
|64 - 61
|
|-----
|XXIII
|1991
|თელ-ავივი, 
|8
|
|
|97 - 84
|
|----
|XXIV
|1993
|პერუჯა, 
|8
|
|
|83 - 53
|
|----
|XXV
|1995
|ბრნო, 
|14
|
|
|77 - 66
|
|----
|XXVI
|1997
|ბუდაპეშტი, 
|12
|
|
|72 - 62
|
|----
|XXVII
|1999
|პოზნანი, 
|12
|
|
|59 - 56
|
|----
|XXVIII
|2001
|ორლეანი, 
|12
|
|
|73 - 68
|
|----
|XXIX
|2003
|პატრა, 
|12
|
|
|59 - 56
|
|----
|XXX
|2005
|ანკარა, 
|12
|
|
|72 - 70
|
|----
|XXXI
|2007
|კიეტი, 
|16
|
|
|74 - 68 
|
|----
|XXXII
|2009
|რიგა, 
|16
|
|
|57 - 53
|
|-----
|XXXIII
|2011
|ლოძი, 
|16
|
|
|59 - 42
|
|-----
|XXXIV
|2013
| (ლილი, მუირონ-დე-კაპტიფი, ორში, ტრელაზე, ვანი)
|16
|
|
|70 - 69
|
|-----
|XXXV
|2015
| (ბუდაპეშტი, დებრეცენი, დიორი, სომბატჰეი, შოპრონი) (ორადია, ტიმიშოარა)
|20
|
|
|76 - 68
|
|-----
|XXXVI
|2017
| (პრაღა, ჰრადეც კრალოვე)
|16
|
|
|71 - 55
|
|-----
|XXXVII
|2019
| (ბელგრადი, ნიშ, ზრენიანი) (რიგა)

|16
|
|
|96 - 66
|
|-----
|XXXVIII
|2021
| (სტრასბური) (ვალენსია)

|16
|
|
|63 - 54
|
|-----
|XXXVIX
|2023
| (ლიუბლიანა) (თელ-ავივი)

|16
|
|
|64 - 58
|
|-----
|XL
|2025
| (ბრნო) (ჰამბურგი) (ბოლონია)  (პირეოსი)

|16
|
|
| - 
|
|-----
|XLI
|2027
| (ანტვერპენი) (ესპოო) (სტოკჰოლმი)  (ვილნიუსი)

|16
|
|
| - 
|
|-----
|}

## ლიტერატურა 
* სპორტის ენციკლოპედია. თბილისი. 2006
* Баскетбол. Справочник. Москва. изд. „ФиС“ 1982

## რესურსები ინტერნეტში 
* Official Web Site FIBA Europe
* Sports123 
* შედეგების არქივი

კატეგორია:საკალათბურთო ტურნირები
კატეგორია:ევრობასკეტი
საქართველოს სოფლები

thumb|500px|საქართველოს ადმინისტრაციული დაყოფა

1981 წლის მონაცემებით საქართველოში 4500 სოფელი იყო. ოკუპირებული სოფლების გამოკლებით საქართველოში 3668 სოფელია. 

## **ა** 
*აბაშის მუნიციპალიტეტის სოფლები
*ადიგენის მუნიციპალიტეტის სოფლები
*ამბროლაურის მუნიციპალიტეტის სოფლები
*ასპინძის მუნიციპალიტეტის სოფლები
*ახალგორის მუნიციპალიტეტის სოფლები
*ახალქალაქის მუნიციპალიტეტის სოფლები
*ახალციხის მუნიციპალიტეტის სოფლები
*ახმეტის მუნიციპალიტეტის სოფლები

## **ბ** 
*ბაღდათის მუნიციპალიტეტის სოფლები
*ბოლნისის მუნიციპალიტეტის სოფლები
*ბორჯომის მუნიციპალიტეტის სოფლები

## **გ** 
*გაგრის მუნიციპალიტეტის სოფლები
*გალის მუნიციპალიტეტის სოფლები 
*გარდაბნის მუნიციპალიტეტის სოფლები
*გორის მუნიციპალიტეტის სოფლები
*გუდაუთის მუნიციპალიტეტის სოფლები 
*გულრიფშის მუნიციპალიტეტის სოფლები
*გურჯაანის მუნიციპალიტეტის სოფლები

## **დ** 
*დედოფლისწყაროს მუნიციპალიტეტის სოფლები
*დმანისის მუნიციპალიტეტის სოფლები
*დუშეთის მუნიციპალიტეტის სოფლები

## **ვ** 
*ვანის მუნიციპალიტეტის სოფლები

## **ზ** 
*ზესტაფონის მუნიციპალიტეტის სოფლები
*ზუგდიდის მუნიციპალიტეტის სოფლები

## **თ** 
*თეთრიწყაროს მუნიციპალიტეტის სოფლები	
*თელავის მუნიციპალიტეტის სოფლები
*თერჯოლის მუნიციპალიტეტის სოფლები
*თიანეთის მუნიციპალიტეტის სოფლები

## **კ** 
*კასპის მუნიციპალიტეტის სოფლები

## **ლ** 
*ლაგოდეხის მუნიციპალიტეტის სოფლები
*ლანჩხუთის მუნიციპალიტეტის სოფლები
*ლენტეხის მუნიციპალიტეტის სოფლები

## **მ** 
*მარნეულის მუნიციპალიტეტის სოფლები
*მარტვილის მუნიციპალიტეტის სოფლები
*მესტიის მუნიციპალიტეტის სოფლები
*მცხეთის მუნიციპალიტეტის სოფლები

## **ნ** 
*ნინოწმინდის მუნიციპალიტეტის სოფლები

## **ო** 
*ოზურგეთის მუნიციპალიტეტის სოფლები
*ონის მუნიციპალიტეტის სოფლები
*ოჩამჩირის მუნიციპალიტეტის სოფლები

## **ს** 
*საგარეჯოს მუნიციპალიტეტის სოფლები
*სამტრედიის მუნიციპალიტეტის სოფლები
*საჩხერის მუნიციპალიტეტის სოფლები
*სენაკის მუნიციპალიტეტის სოფლები
*სიღნაღის მუნიციპალიტეტის სოფლები
*სოხუმის მუნიციპალიტეტის სოფლები

## **ტ** 
*ტყიბულის მუნიციპალიტეტის სოფლები	

## **ქ** 
*ქარელის მუნიციპალიტეტის სოფლები
*ქედის მუნიციპალიტეტის სოფლები
*ქობულეთის მუნიციპალიტეტის სოფლები

## **ყ** 
*ყაზბეგის მუნიციპალიტეტის სოფლები
*ყვარლის მუნიციპალიტეტის სოფლები

## **შ** 
*შუახევის მუნიციპალიტეტის სოფლები

## **ჩ** 
*ჩოხატაურის მუნიციპალიტეტის სოფლები
*ჩხოროწყუს მუნიციპალიტეტის სოფლები

## **ც** 
*ცაგერის მუნიციპალიტეტის სოფლები

## **წ** 
*წალენჯიხის მუნიციპალიტეტის სოფლები
*წალკის მუნიციპალიტეტის სოფლები
*წყალტუბოს მუნიციპალიტეტის სოფლები

## **ჭ** 
*ჭიათურის მუნიციპალიტეტის სოფლები

## **ხ** 
*ხარაგაულის მუნიციპალიტეტის სოფლები
*ხაშურის მუნიციპალიტეტის სოფლები
*ხელვაჩაურის მუნიციპალიტეტის სოფლები
*ხობის მუნიციპალიტეტის სოფლები
*ხონის მუნიციპალიტეტის სოფლები
*ხულოს მუნიციპალიტეტის სოფლები

## **ჯ** 
*ჯავის მუნიციპალიტეტის სოფლები

## იხილეთ აგრეთვე
*საქართველოს დიდი სოფლები
*საქართველოს ისტორიული სოფლები
*სოფელი

## რესურსები ინტერნეტში
* საქართველოს ადმინისტრაციულ-ტერიტორიული ერთეულები
დიდი გუბი

**დიდი გუბი** — სოფელი საქართველოში, იმერეთის მხარის ხონის მუნიციპალიტეტში, ადმინისტრაციული ერთეული გუბის ცენტრი (სოფლები: დიდი გუბი, პატარა გუბი, შუა გუბი). 

მდებარეობს იმერეთის დაბლობზე, მდინარე გუბისწყლის (რიონის მარჯვენა შენაკადი) მარჯვენა ნაპირას, ქუთაისი-ხონის საავტომობილო გზაზე, ზღვის დონიდან 80 მ-ზე, ქ. ხონიდან 7 კმ-ის დაშორებით.

## დემოგრაფია
2014 წლის აღწერის მონაცემებით სოფელში ცხოვრობს 793 ადამიანი.

## ლიტერატურა
## სქოლიო
კატეგორია:ხონის მუნიციპალიტეტის სოფლები
დედალაური

**დედალაური** — სოფელი საქართველოში, იმერეთის მხარის ხონის მუნიციპალიტეტში. ადმინისტრაციული ერთეულის ცენტრი (სოფლები: ბესიაური, დედალაური, ჩაის მეურნეობა, ჩუნეში, ხარაბაული).   

მდებარეობს იმერეთის დაბლობზე, მდინარე გუბისწყლის ნაპირას, ზღვის დონიდან 120 მეტრის სიმაღლეზე, ხონიდან 10 კილომეტრის დაშორებით.

## დემოგრაფია
2014 წლის აღწერის მონაცემებით სოფელში ცხოვრობს 949 ადამიანი.

## ლიტერატურა
## სქოლიო
კატეგორია:ხონის მუნიციპალიტეტის სოფლები
გოჩაჯიხაიში

**გოჩაჯიხაიში** — სოფელი საქართველოში, ხონის მუნიციპალიტეტში, სათავო სოფელი (ადმინისტრაციული ერთეული გოჩაჯიხაიში).

მდებარეობს იმერეთის დაბლობზე, ზღვის დონიდან 85 მ სიმაღლეზე, ხონიდან დაშორებულია 7 კმ-ით. სოფელი აღნიშნულია ვახუშტი ბატონიშვილის მიერ (XVIII ს.) შედგენილ რამდენიმე რუკაზე. სოფელში დაიბადა პედაგოგი ბესარიონ ღოღობერიძე.

## დემოგრაფია
2014 წლის აღწერის მონაცემებით სოფელში ცხოვრობს 756 ადამიანი.

## ლიტერატურა
## სქოლიო
კატეგორია:ხონის მუნიციპალიტეტის სოფლები
გაღმა ნოღა

**გაღმა ნოღა** — სოფელი საქართველოში, იმერეთის მხარის ხონის მუნიციპალიტეტში (გორდის თემი), მდებარეობს კოლხეთის დაბლობის ჩრდილოეთ მთისწინეთში. მდინარე ცხენისწყლის მარჯვენა ნაპირზე. ზღვის დონიდან 300 მეტრი, ხონიდან 19 კილომეტრი.

## დემოგრაფია
2014 წლის აღწერის მონაცემებით სოფელში ცხოვრობს 105 ადამიანი.

## ლიტერატურა 
## სქოლიო
კატეგორია:ხონის მუნიციპალიტეტის სოფლები
გელავერი

**გელავერი** — სოფელი საქართველოში, იმერეთის მხარის ხონის მუნიციპალიტეტში, ძეძილეთის თემი. მდებარეობს ჩრდილოეთ იმერეთის მთისწინეთის დასავლეთ ნაწილში, მდინარე ცხენისწყლის მარცხენა მხარეს. ზღვის დონიდან 340 მეტრი, ხონიდან 22 კილომეტრი. სოფლის მიდამოებში არის სათევზიის მღვიმე. სოფელში დგას წმინდა მარინე სახელობის ეკლესია (XVIII საუკუნე).

## დემოგრაფია
2014 წლის აღწერის მონაცემებით სოფელში ცხოვრობს 99 ადამიანი.

## ლიტერატურა
## სქოლიო
კატეგორია:ხონის მუნიციპალიტეტის სოფლები
დიდი კუხი

**დიდი კუხი** — სოფელი საქართველოში, იმერეთის მხარის ხონის მუნიციპალიტეტში, კუხის ადმინისტრაციული ერთეულის ცენტრი (სოფლები: ახალშენი, დიდი კუხი, პატარა კუხი). 

მდებარეობს იმერეთის დაბლობზე, მდინარე კუხის (გუბისწყლის მარჯვენა შენაკადი) ნაპირას, ქუთაისი-ხონის შიდასახელმწიფოებრივი მნიშვნელობის საავტომობილო გზაზე, ზღვის დონიდან 90 მ-ზე, ხონიდან 5 კმ-ში.

## დემოგრაფია
2014 წლის აღწერის მონაცემებით სოფელში ცხოვრობს 1148 ადამიანი.

## პიროვნებები
სოფელში დაიბადნენ:
* მხატვარი დავით კაკაბაძე;
* დრამატურგი პოლიკარპე კაკაბაძე.

## ლიტერატურა
## სქოლიო
კატეგორია:ხონის მუნიციპალიტეტის სოფლები
გვაშტიბი

**გვაშტიბი** — სოფელი საქართველოში, ხონის მუნიციპალიტეტში (ძეძილეთის ტერიტორიული ერთეული). მდებარეობს იმერეთის ჩრდილოეთ ბორცვიან მთისწინეთში, მდინარე ცხენისწყლის მარცხენა ნაპირას. ზღვის დონიდან 360 მ-ზე, ხონიდან დაშორებულია 16 კმ-ით. მოსახლეობა 68 ადამიანი (2014).

## ისტორია
გვაშტიბი წყაროებში პირველად იხსენიება XVII საუკუნიდან. ვახუშტი ბატონიშვილის მიერ შედგენილ რუკაზე (1743) გვაშტიბი და გვაშტიბის ციხე აღნიშნულია „გვასტიბეს“ სახელით. ციხე ლორთქიფანიძეთა საგვარეულოს ეკუთვნოდა, ერთხანს იმერთა მეფე სოლომონ II-ს (1789-1810) ეკავა. XVIII საუკუნის მოგზაური იოჰან გიულდენშტედტი გვაშტიბის ციხეს შეცდომით გვიშტიბის სახელით იხსენიებს. 

ციხე აშენებულია მაღალ, ციცაბო კირქვიან ნაპირზე. ნაგებია ფლეთილი და რიყის ქვით. გვაშტიბის ციხე გეგმით მართკუთხაა, შედგებოდა გალავანთან შეერთებული ორი კოშკისაგან და ეკავა 300 მ² ფართობი. ციხის ეზოში იყო აუზი. მისგან მხოლოდ ნანგრევებიღაა შემორჩენილი. არქეოლოგიურად შეუსწავლელია.

სოფლის სასაფლაოს ტერიტორიაზე დგას წმინდა გიორგის სახელობის დარბაზული ეკლესია (XVII საუკუნე, აღდგენილია 2020).
## დემოგრაფია
2014 წლის აღწერის მონაცემებით სოფელში ცხოვრობს 68 ადამიანი.

## ლიტერატურა
## სქოლიო
კატეგორია:ხონის მუნიციპალიტეტის სოფლები
გვაზაური

**გვაზაური** — სოფელი საქართველოში, იმერეთის მხარის ხონის მუნიციპალიტეტში (ქუტირის თემი), მდებარეობს იმერეთის დაბლობზე. ზღვის დონიდან 80 მეტრი, ხონიდან  11 კილომეტრი.

## დემოგრაფია
2014 წლის აღწერის მონაცემებით სოფელში ცხოვრობს 348 ადამიანი.

## ლიტერატურა
## სქოლიო
კატეგორია:ხონის მუნიციპალიტეტის სოფლები
ახუთი

**ახუთი** — სოფელი საქართველოში, სამეგრელო-ზემო სვანეთის მხარის ჩხოროწყუს მუნიციპალიტეტში, თემის ცენტრი (სოფლები: ახუთი, მონგირი). მდებარეობს დაბა ჩხოროწყუს აღმოსავლეთით, ზანასა და ოწყარიეს ხეობაში. მას ესაზღვრება სოფლები: ნოღა და ფოცხო, ასევე ქვედა ჩხოროწყუ, დაბა ჩხოროწყუ და ნაკიანი. სოფელში არის საჯარო სკოლა.

## დემოგრაფია
2014 წლის აღწერის მონაცემებით სოფელში ცხოვრობს 849 ადამიანი.

## ღირსშესანიშნაობები 
სოფელში შემორჩენილია რამდენიმე ისტორიული ეკლესია: „დოხოროე“, მაცხოვრის სახელობის ეკლესია „ლეგერსამე“ და „გოგოლეთის საკაციო“. აგრეთვე შემორჩენილია ციხის ნანგრევი „სალიპარტიო“. სოფელში ასევე არის ხალხური არქიტექტურის ძეგლები.

## რესურსები ინტერნეტში 
*სოფელ ახუთის მოსწავლეებისთვის ახალი სკოლა შენდება 

## სქოლიო
კატეგორია:ჩხოროწყუს მუნიციპალიტეტის სოფლები
გურნა

**გურნა** — სოფელი საქართველოში, ტყიბულის მუნიციპალიტეტში, ადმინისტრაციული ერთეულის ცენტრი (სოფლები: ანტორია, ბობოთი, კითხიჯი, კისორეთი, კორეეთი, ნაძვა, ციხია). 

მდებარეობს რაჭის ქედის სამხრეთ კალთაზე, მდინარე ჭალის (წყალწითელას მარჯვენა შენაკადი) მარჯვენა მხარეს, ზღვის დონიდან 610 მეტრზე, ტყიბულიდან 35 კმ-ში. სოფელში არის საჯარო სკოლა, საექიმო პუნქტი. სოფელში გადის ტყიბული-ქუთაისის საავტომობილო გზა. წყაროებში პირველად მოხსენიებულია 1660 წელს.

## დემოგრაფია
2014 წლის აღწერის მონაცემებით სოფელში ცხოვრობს 419 ადამიანი.

## ისტორია
გურნა წყაროებში პირველად 1660 წელს იხსენიება. 1926 წლისთვის გურნას თემი შედგებოდა შვიდი სოფლისგან და მისი მოსახლეობა შეადგენდა 4717 ადამიანს, ხოლო ფართობი 130,1 კმ²-ს.

## ლიტერატურა
## სქოლიო
კატეგორია:ტყიბულის მუნიციპალიტეტის სოფლები
გელათი (ტყიბულის მუნიციპალიტეტი)

**გელათი** — სოფელი საქართველოში, იმერეთის მხარის ტყიბულის მუნიციპალიტეტში (კურსების თემი). მდებარეობს ჩრდილოეთ იმერეთის მთისწინეთში, ოკრიბის ქვაბულში, მდინარე წყალწითელას მარცხენა მხარეს. ზღვის დონიდან 400 მეტრი, ტყიბულიდან 33 კილომეტრი. სოფელში არის საექიმო ამბულატორია და საჯარო სკოლა. სოფელში არის რკინიგზის სადგური რიონი-ტყიბულის ხაზზე.

## დემოგრაფია
2014 წლის აღწერის მონაცემებით სოფელში ცხოვრობს 408 ადამიანი.

## ისტორიული ძეგლები
სოფელში ადამიანი ჯერ კიდევ ანტიკურ ხანაში იყო დასახლებული. 1106 წელს დავით აღმაშენებლის ბრძანებით სოფლის ტერიტორიაზე აშენდა გელათის მონასტერი, რომელიც 1994 წლიდან იუნესკოს მსოფლიო მემკვიდრეობის სიაში იყო ბაგრატის ტაძართან ერთად, ხოლო 2011 წლიდან საფრთხეში მყოფი ძეგლების სიაშია შესული. მონასტერთან მოქმედებდა გელათის აკადემია, რომელიც ასევე 1106 წელს დაარსდა. გელათის მონასტერი XVI-XIX საუკუნეებში გელათის საეპისკოპოსოს ცენტრი იყო.

## იხილეთ აგრეთვე
*გელათის მონასტერი
*გელათის აკადემია
*გელათის მოზაიკა
*გელათის საეპისკოპოსო

## ლიტერატურა
## რესურსები ინტერნეტში
*გელათის რუკა

## სქოლიო
კატეგორია:ტყიბულის მუნიციპალიტეტის სოფლები
გეგუთი

**გეგუთი** — სოფელი საქართველოში, იმერეთის მხარის წყალტუბოს მუნიციპალიტეტში, მდებარეობს იმერეთის დაბლობზე, მდინარე რიონის მარჯვენა ნაპირას. ზღვის დონიდან 85 მეტრი, წყალტუბოდან 17 კილომეტრი. სოფელში მოიპოვება თიხა.

სოფლის მიდამოებში შემორჩენილია VIII-IX საუკუნეების გეგუთის სასახლის ნანგრევები. სოფელში ფუნქციონირებს საზოგადოებრივი ცენტრი.

## დემოგრაფია
2014 წლის აღწერის მონაცემებით სოფელში ცხოვრობს 5049 ადამიანი.

## სქოლიო
კატეგორია:წყალტუბოს მუნიციპალიტეტის სოფლები
გვიშტიბი

**გვიშტიბი** — სოფელი საქართველოში, იმერეთის მხარის წყალტუბოს მუნიციპალიტეტში, გვიშტიბის ტერიტორიული ერთეულის ცენტრი (სოფლები: გუბისწყალი, თერნალი, პირველი წყალტუბო).

მდებარეობს იმერეთის დაბლობზე, ზღვის დონიდან 100 მ-ზე, წყალტუბოდან დაშორებულია 4 კმ-ით. სოფელში მოიპოვება თიხა.

## ისტორია
სოფლის თავდაპირველი სახელი გუშტიბი უნდა ყოფილიყო. 1647 წელს იმერეთის მეფე ალექსანდრე III-მ გვიშტიბი იქ მოსახლე ყმა გლეხებით აზნაურ ეზია იოსელიანს უბოძა. 

სოფლის ცენტრში, სასაფლაოს ტერიტორიაზე დგას წმ. გიორგის XIX საუკუნის დარბაზული ეკლესია. 

სოფელში დაიბადა და გარდაიცვალა ქართველი მწერალი ოტია იოსელიანი.

## დემოგრაფია
2014 წლის აღწერის მონაცემებით სოფელში ცხოვრობს 1249 ადამიანი.

## ლიტერატურა
## სქოლიო
კატეგორია:წყალტუბოს მუნიციპალიტეტის სოფლები
გუბისწყალი (წყალტუბოს მუნიციპალიტეტი)

**გუბისწყალი** — სოფელი საქართველოში, წყალტუბოს მუნიციპალიტეტში, გვიშტიბის ადმინისტრაციულ ერთეულში. 
მდებარეობს იმერეთის დაბლობზე, მდინარე გუბისწყლის (რიონის მარჯვენა შენაკადი) მარცხენა ნაპირზე, ზღვის დონიდან 90 მ-ზე, წყალტუბოდან დაშორებულია 8 კილომეტრით.

## დემოგრაფია
2014 წლის აღწერის მონაცემებით სოფელში ცხოვრობს 443 ადამიანი.

## ლიტერატურა
## სქოლიო
კატეგორია:წყალტუბოს მუნიციპალიტეტის სოფლები
გუმათი

**გუმათი** — სოფელი საქართველოში, იმერეთის მხარის წყალტუბოს მუნიციპალიტეტში (ადმინისტრაციული ერთეული ოფურჩხეთი). 

მდებარეობს იმერეთის ჩრდილოეთ მთისწინეთში, გუმათის წყალსაცავის ნაპირზე. ზღვის დონიდან 360 მ-ზე, წყალტუბოდან 25 კმ-ში.

სოფელში არის ტეშენიტის კარიერი, მოქმედებს საჯარო სკოლა. სოფელთან არის გუმათის წყალსაცავი. სოფელი აღნიშნულია ვახუშტი ბატონიშვილის მიერ შედგენილ რამდენიმე რუკაზე. მოხსენიებული აქვს იოჰან გიულდენშტედტს. გვიანდელ შუა საუკუნეებში გუმათი ოკრიბაში შედიოდა.

## დემოგრაფია
2014 წლის აღწერის მონაცემებით სოფელში ცხოვრობს 426 ადამიანი.

## პიროვნებები
სოფელში დაიბადა საბჭოთა კავშირის გმირი ლავრენტი ავალიანი.

## ლიტერატურა
## სქოლიო
კატეგორია:წყალტუბოს მუნიციპალიტეტის სოფლები
გუმბრა

**გუმბრა** — სოფელი საქართველოში, იმერეთის მხარის წყალტუბოს მუნიციპალიტეტში, ადმინისტრაციული ერთეულის ცენტრი ცენტრი (სოფლები: ბანოჯა, გუმბრა, ხომული). 

მდებარეობს იმერეთის დაბლობზე, მდინარე წყალტუბოსწყლის მარცხენა მხარეს, ზღვის დონიდან 120 მ-ზე, წყალტუბოდან 5 კმ-ში.

გუმბრის მიდამოებშია ბენტონიტური თიხის, სურინჯის, ჟანგმიწისა და შპატის საბადოები, სათაფლიის სახელმწიფო ნაკრძალის ნაწილი.

## დემოგრაფია
2014 წლის აღწერის მონაცემებით სოფელში ცხოვრობს 2381 ადამიანი.

## ლიტერატურა
## სქოლიო
კატეგორია:წყალტუბოს მუნიციპალიტეტის სოფლები
დერჩი

**დერჩი** — სოფელი საქართველოში, იმერეთის მხარის წყალტუბოს მუნიციპალიტეტში (ადმინისტრაციული ერთეული მექვენა). 

მდებარეობს ჩრდილოეთ იმერეთის მთისწინეთში, მდინარე რიონის მარცხენა მხარეს, ზღვის დონიდან 600 მეტრის სიმაღლეზე. წყალტუბოდან დაშორებულია 55 კილომეტრით. მოსახლეობა — 159 მცხოვრები (2014 წლის აღწერის მიხედვით). სოფელში არის ბარიტის საბადო და განვითარებული შუა საუკუნეების ნათლისმცემლის ეკლესია.

## ისტორია 
დერჩი პირველად იხსენიება XII საუკუნის საბუთში, საიდანაც ჩანს, რომ იგი საქართველოს მეფე გიორგი III-ს გელათის სამეფო სამწირველოსთვის შეუწირავს. სოფელი გვიანდელ ფეოდალურ ხანაში ლეჩხუმის შემადგენლობაში იყო. 

სოფლის შუაგულში, შემაღლებულ ადგილზე, დგას იოანე ნათლისმცემლის ეკლესია, რომელიც სავარაუდოდ XIV საუკუნეშია აგებული და ამჟამადაც მოქმედია. მისი საბოლოო სახე რამდენიმე ეტაპად მიმდინარე მშენებლობის შედეგადაა ჩამოყალიბებული. ეკლესიის ცენტრალური სივრცე აღმოსავლეთით ღრმა, ნალისებრი აფსიდითაა დასრულებული (იგი გარედან შვერილია). გვერდის მინაშენებთან დაკავშირებულია კედლებში გახსნილი თითო ფართო თაღით. ჩრდილოეთის და სამხრეთის ნავები ასევე აფსიდითაა დასრულებული. ეკლესიის ძირითადი სივრცე, ისე როგორც მინაშენებისა, გადახურულია კამარით. შესასვლელი დასავლეთიდან და სამხრეთიდანაა. დასავლეთ მხარეს ნართექსია, რომელიც სამივე ნავთან არის დაკავშირებული. ეკლესია ორსაფეხურიან ბაქანზე დგას. ნაგებია მოყვითალო-მომწვანო ქვიშაქვის სხვადასხვა ზომის თლილი კვადრებით. დაგვირგვინებულია კარნიზით. ფასადები სადაა, მხოლოდ დასავლეთ სარკმლის თავზეა ცხოველთა რელიეფური გამოსახულება. შიგნით კედლები მთლიანად მოხატული იყო (ნაწილობრივ ჩამონგრეულია). საკურთხევლის წინ XVII საუკუნის კანკელი დგას, ამავე დროისაა საკურთხევლის ზედა ნაწილში მოთავსებული ვრცელი ორსტრიქონიანი წარწერაც (დაზიანებულია). სოფელში არის გვიანდელი შუა საუკუნეების რამდენიმე კოშკის ნანგრევი.

## დემოგრაფია
2014 წლის აღწერის მონაცემებით სოფელში ცხოვრობს 159 ადამიანი.

## დერჩში დაბადებულები
* გიორგი ახვლედიანი — ენათმეცნიერი, აქვეა მისი სახლ-მუზეუმი
* დიმიტრი შანიძე — ძალოსანი

## იხილეთ აგრეთვე
*დერჩის ნათლისმცემლის ეკლესია

## ლიტერატურა
## სქოლიო
კატეგორია:წყალტუბოს მუნიციპალიტეტის სოფლები
გოგნი

**გოგნი** — სოფელი საქართველოში, იმერეთის მხარის თერჯოლის მუნიციპალიტეტში, ადმინისტრაციული ერთეულის ცენტრი (სოფელი გოგნი). 

მდებარეობს იმერეთ-არგვეთის სერზე, მდინარე ქვერუნის (ძევრულის მარცხენა შენაკადი) ზემოთში. ზღვის დონიდან 500 მ, თერჯოლიდან 12 კმ. სოფელში არის საჯარო სკოლა.

## დემოგრაფია
2014 წლის აღწერის მონაცემებით სოფელში ცხოვრობს 448 ადამიანი.

## ისტორია
თამარ მეფის 1188 წლით დათარიღებულ სიგელში მოხსენიებულია გოგნის ციხისთავი. 1778 წელს მეფე სოლომონ I-ის მეუღლემ მარიამ დედოფალმა გოგნში ააგო ღვთისმშობლის მიძინების ქვითკირის ეკლესია და დააფუძნა მონასტერი გოგნის უდაბნო. 

სოფლის ჩრდილოეთით 3 კილომეტრში შემორჩენილია ბერციხის ნანგრევები. სოფლის დასავლეთით, მაღალ გორაზე დგას გვიანდელი შუა საუკუნეების წმინდა გიორგის სახელობის ქვითკირით ნაშენი ერთნავიანი ეკლესია, რომელსაც ლეგენდის გამო დღემდე „კარუგდებლად“ მოიხსენიებენ. მას გარს აკრავს ურთხელის ტყე და გამოქვაბულები. შესასვლელი დასავლეთიდან აქვს, ინტერიერში ქვაზე გამოქანდაკებულია მაცხოვრის ამაღლების სცენა (დაზიანებულია). მის მიმდებარედ შენდება ახალი მონასტერი, რომელიც ასევე წმინდა გიორგის სახელობისაა.

## ლიტერატურა
## სქოლიო
კატეგორია:თერჯოლის მუნიციპალიტეტის სოფლები
დღნორისა

**დღნორისა** — სოფელი საქართველოში, იმერეთის მხარის წყალტუბოს მუნიციპალიტეტში, დღნორისის ადმინისტრაციული ერთეულის ცენტრი (სოფლები: დღნორისა, ლეხიდრისთავი, საჩხეური, ჭაშლეთი). 

მდებარეობს რაჭის ქედის სამხრეთ-დასავლეთ კალთაზე, ზღვის დონიდან 800 მეტრის სიმაღლეზე, წყალტუბოდან 63 კილომეტრში. სოფლის ჩრდილო-აღმოსავლეთით მდებარეობს თავშავას ტბა.

## დემოგრაფია
2014 წლის აღწერის მონაცემებით სოფელში ცხოვრობს 321 ადამიანი.

## ისტორია
დღნორისა წყაროებში XVII საუკუნის 60-იანი წლებიდან იხსენიება. გვიანდელ შუა საუკუნეებში იგი ლეჩხუმის შემადგენლობაში იყო. სოფლის ჩრდილო-დასავლეთით მდებარეობს ადრინდელი შუა საუკუნეების „ნაციხვარის გორა“, შემორჩენილია ციხე-გალავნის კედლის ფრაგმენტები. სოფელსა და მის მიდამოებში აღმოჩენილია ძვ. წ. X–VIII სს. ბრინჯაოს კოლხური ცული, თოხები და სპილენძის ზოდები.

1958 წელს სოფლის მახლობლად, ადგილ „კორვაშის მთაზე“ აღმოჩნდა ძვ. წ. IV ს. დასასრულის კოლხური მონეტების განძი. აღმოჩენილი ნივთები და განძი დაცულია ქუთაისის სახელმწიფო ისტორიული მუზეუმში. 1989–1991 წლებში „კორვაშის მინდორზე“ არქეოლოგიური გათხრების შედეგად (ხელმძღვანელი გ. გაბიძაშვილი) გამოვლინდა ძვ. წ. VIII–V სს. ნამოსახლარი. აღმოჩენილია მშრალი წყობით ნაგები შენობების კვალი, კერამიკული ნაწარმის ფრაგმენტები, კაჟისა და ობსიდიანის იარაღი, წიდები, ქვისა და თიხის საბეგველები და სხვ.

## ლიტერატურა
* ქორიძე დ., კოლხური კულტურის ისტორიისათვის, თბ., 1965.
* წიტაიშვილი ზ., ქუთაისის მუზეუმის ნუმიზმატიკური ფონდი, «ქუთაისის ნ. ბერძენიშვილის სახ. ისტორიულ-ეთნოგრაფიული მუზეუმის მასალები», ტ. 3, თბ., 1978.

## სქოლიო
კატეგორია:წყალტუბოს მუნიციპალიტეტის სოფლები
გომნატეხები

**გომნატეხები** — სოფელი საქართველოში, იმერეთის მხარის სამტრედიის მუნიციპალიტეტში (გომის თემში), მდებარეობს იმერეთის დაბლობზე. ზღვის დონიდან 160 მეტრი, სამტრედიიდან 14 კილომეტრი.

## დემოგრაფია
2014 წლის აღწერის მონაცემებით სოფელში ცხოვრობს 326 ადამიანი.

## ტოპონიმი
სოფლის სახელწოდებას საფუძვლად უდევს მსხვილფეხა რქოსანი პირუტყვის ზამთრის სადგომის სახელწოდება გომი. სავარაუდოდ, ეს ტერიტორიები, სწორედ ასეთი მიზნით გამოიყენებოდა რამდენიმე ასეული წლის წინათ.

## ლიტერატურა
* დვალაშვილი გ., გოგიშვილი მ., სამტრედიის  მუნიციპალიტეტი, თბ., 2019, გვ., 155-157

## სქოლიო
კატეგორია:სამტრედიის მუნიციპალიტეტის სოფლები
გორმაღალი (სამტრედიის მუნიციპალიტეტი)

**გორმაღალი** — სოფელი საქართველოში, იმერეთის მხარის სამტრედიის მუნიციპალიტეტში, ადმინისტრაციული ერთეულის ცენტრი (სოფლები: გორმაღალი, ქვაყუდე). 

მდებარეობს სამხრეთ იმერეთის მთისწინეთში, მდინარე ხევისწყლის (რიონის მარცხენა შენაკადი) მარჯვენა ნაპირზე, ზღვის დონიდან 200 მ-ზე, სამტრედიიდან დაშორებულია 18 კმ-ით. 

სოფელში მოქმედებს წმინდა ელია წინასწარმეტყველის სახელობის ტაძარი. ისტორიულად სოფელი შედიოდა საჯავახოს მხარეში.

## დემოგრაფია
2014 წლის აღწერის მონაცემებით სოფელში ცხოვრობს 420 ადამიანი.

## ლიტერატურა
* დვალაშვილი გ., გოგიშვილი მ., სამტრედიის  მუნიციპალიტეტი, თბ., 2019, გვ., 165-171

## სქოლიო
კატეგორია:სამტრედიის მუნიციპალიტეტის სოფლები